G20 (Kikundi cha memba 20, pia G21, G22 na G20 +) ni kambi ya mataifa yanayostawi iliyoanzishwa tarehe 20 Agosti 2003. Kundi hili liliibuka katika mkutano wa tano wa Mawaziri wa Shirika la Biashara Duniani (WTO), uliofanyika mjini Cancun, Mexico kuanzia 10 Septemba hadi 14 Septemba mwaka 2003. G-20 ina asilimia 60 ya watu wote duniani, asilimia 70 ya wakulima na asilimia 26 ya mauzo ya kilimo duniani Chanzo chake kilikuwa mwezi Juni 2003, ambapo mawaziri wa kigeni kutoka Brazili, India na Afrika ya Kusini walitia saini tamko lijulikanalo kama Tamko la Brasilia ambapo walidai kuwa "washirika wakuu wa biashara bado wanaadhiriwa na shaka ya kulinda kwenye sekta zenye ushindani mdogo za mataifa yao [...] na kutilia mkazo umuhimu wa matokeo ya duru ya sasa ya mazungumzo ya biashara hasa kwa kutoa sera ya kulinda na mazoea ya kuharibu biashara [...] Aidha mataifa ya Brazili, India na Afrika Kusini yaliamua kuweka pamoja mipango yao ya biashara huru." Hata hivyo, muonekano "rasmi" wa G-20 ulitokea kama jibu kwa nakala iliyotolewa tarehe 13 Agosti 2003 na Jumuiya ya Ulaya (EC) na Marekani iliyokuwa na pendekezo sawa la kilimo kwa mkutano wa mawaziri mjini Cancun.